****

## ŠIAULIŲ MIESTO SAVIVALDYBĖS MERAS

**POTVARKIS**

**DĖL PAGRINDINĖS ŽEMĖS SKLYPO NAUDOJIMO PASKIRTIES IR BŪDO NUSTATYMO**

2024 m....................... d. Nr.

Šiauliai

Vadovaudamasis Lietuvos Respublikos vietos savivaldos įstatymo 27 straipsnio 2 dalies 28 punktu, Lietuvos Respublikos teritorijų planavimo įstatymo 18 straipsnio 5 dalimi, Lietuvos Respublikos žemės įstatymo 23 straipsnio 1 dalimi, Lietuvos Respublikos Vyriausybės 1999 m. rugsėjo 29 d. nutarimu Nr. 1073 „Dėl Pagrindinės žemės naudojimo paskirties ir būdo nustatymo, keitimo tvarkos ir sąlygų aprašo patvirtinimo“, Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl kompleksinio teritorijų planavimo dokumentų rengimo taisyklių patvirtinimo“, Žemės naudojimo būdų turinio aprašu, patvirtintu Lietuvos Respublikos žemės ūkio ministro ir Lietuvos Respublikos aplinkos ministro 2005 m. sausio 20 d. įsakymu Nr. 3D-37/D1-40 „Dėl žemės naudojimo būdų turinio aprašo patvirtinimo“, Šiaulių miesto tarybos 2005 m. sausio 20 d. sprendimu Nr. T-28 patvirtintu Teritorijos prie Pramonės ir Išradėjų gatvių sankirtos detaliuoju planu (toliau -Detalusis planas) (TPD registracijos Nr. T00038859):

1. Nustatau žemės sklypo, kuris Detaliajame plane pažymėtas Nr. 3, pagrindinę žemės naudojimo paskirtį – kita, naudojimo būdą - susisiekimo ir inžinerinių komunikacijų aptarnavimo objektų teritorijos.

2. Nustatau, kad valstybinės žemės patikėtinis, žemės sklypo kadastro duomenų (pagrindinės žemės naudojimo paskirties ir naudojimo būdo) nustatymus teisės aktų nustatyta tvarka privalo įregistruoti Nekilnojamojo turto registre.

3. Į p a r e i g o j u ne vėliau kaip kitą darbo dieną nuo šio potvarkio priėmimo:

3.1. Šiaulių miesto savivaldybės administracijos Architektūros skyrių šį potvarkį paskelbti Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje;

3.2. Šiaulių miesto savivaldybės administracijos Asmenų aptarnavimo skyrių šį potvarkį paskelbti Šiaulių miesto savivaldybės interneto svetainėje.

Šis potvarkis ne vėliau kaip per vieną mėnesį nuo jo paskelbimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui, adresu: Dvaro g. 81, Šiauliai arba Regionų administraciniam teismui bet kuriuose šio teismo rūmuose.

Savivaldybės meras Artūras Visockas